

Eötvös Loránd Tudomány Egyetem

Informatikai kar

## Numerikus Analízis Tanszék

### Oktatási keretrendszer interpolációs feladatok megoldásához

#### Témavezető: Szerző:

## Fábián Gábor Bárczay Kristóf

#### Budapest,2017

## Bevezető

Szakdolgozatom témáját a Numerikus Módszerek 2. tárgyon tanult interpolációs módszerek adták. Mivel tanár szakos hallgató is vagyok, ezért mindenképpen szerettem volna egy oktató programot készíteni, amivel tudom segíteni a tárgyat később végző hallgatók munkáját.

A hangsúly a segítségen volt és nem azon, hogy megoldom helyettük a házi feladatokat, így jött létre ez a házi feladat ellenőrző program. A program segítségével, a fent említett tárgy első felében tanult módszerekkel megoldható feladatokat tudja ellenőrizni a felhasználó, a program kiszámolja a kért polinomot illetve grafikusan ábrázolja is azt.